La sierra d'Ateca ye un sierra de la branca aragonesa de lo Sistema Iberico que se situa a lo sudeste de la sierra de Miñana, a l'este de la sierra de Cetina y a l'ueste de la sierra d'Armantes. La superficie de la sierra d'Ateca perteneixe a los municipios de Turrillo, Villa Luenga, Moros, Ateca y Bubierca, toz en la Comunidat de Calatayú.

Las principals altarias son la Olaza (1037 m), Varona (1018 m) y Las Muelas (984 m).

Toponimia
L'oronimo alternativo sierra del Caballero fa referencia a lo posible paso de lo Cid Rodrigo Díaz de Vivar por Ateca travesando una sierra.

Hidrografía
La versant nord-este de la sierra desaugua enta lo río Manubles, la versant sudueste de la sierra lo fa enta río Monegriello

Cheolochía
Los materials paleozoicos de la sierra d'Ateca perteneixen a lo macizo d'Ateca chunto con los de sierra Corija, los de la sierra de Pardos, la sierra de Santa Cruz y la sierra de Valdellosa y son d'edat cambriana y ordoviciana, predominando l'afloramiento de las "Series Ibericas", ye a saber, quarzarenitas y lutitas con aspecto de loseta sedimentaus dende zaguers de lo Cambián meyo dica primers de l'Ordovicián inferior u Arenig.
Sierra d'Ateca